**ZÁPIS POVINNE VOLITEĽNÝCH A VÝBEROVÝCH PREDMETOV**

**na akademický rok 2020/2021**

**pre bakalárske a inžinierske štúdium**

Výber povinne voliteľných a výberových predmetov bude sprístupnený študentom bakalárskeho i inžinierskeho štúdia

**od 24.02. do 09.03.2020 cez celoškolský systém vzdelávanie.**

**Upozornenie:**

* ak si študent vyberie povinne voliteľný predmet **z iného študijného programu, resp. zamerania,** nezapočítava sa mu do celkového počtu kreditov za povinne voliteľné predmety. Pre študenta je to len **výberový predmet s rovnakým počtom kreditov**,
* výber povinného predmetu z iného študijného programu alebo z inej fakulty je potrebné uskutočniť cez papierovú žiadosť a odovzdať na študijný referát,
* pri výbere povinne voliteľných a výberových predmetov odporúčame postupovať **UVÁŽLIVO.** Dodatočné úpravy zvolených predmetov budú možné len **v období od 28.8. do 2.9.2020,**
* na zápise do príslušného ročníka daného štúdia (september) budú študentovi zapísané navolené predmety, t. j. **po zápisoch nebude možné žiadať o dodatočné pridanie alebo zrušenie povinne voliteľného alebo výberového predmetu,**
* konkurzy na jednotlivé predmety budú prebiehať až v mesiaci august 2020 na základe VŠP do naplnenia kapacity predmetov,
* výsledok konkurzov bude sprístupnený pre študentov cez vzdelávanie **28.8.2020**, kedy budú mať študenti možnosť urobiť ešte na základe zverejnených výsledkov konkurzov dodatočné úpravy týkajúce sa pridávania a odoberania povinne voliteľných alebo výberových predmetov,
* **študent si pridáva predmety len v rámci svojho stupňa štúdia (študent bakalár len predmety bakalárskeho štúdia, študent inžinier len predmety inžinierskeho štúdia).**

**Minimálny počet kreditov z povinne voliteľných predmetov:**

* v študijných programoch si študenti vyberajú povinne voliteľné predmety tak, aby počas štúdia získali minimálne predpísaný počet kreditov podľa nižšie uvedenej tabuľky.

|  |  |  |  |
| --- | --- | --- | --- |
| **Bakalárske štúdium** | **Počet kreditov** | **Inžinierske štúdium** | **Počet kreditov** |
| Informatika | 15 | Informačné systémy | 15 |
| Informatika a riadenie | 20 | Biomedicínska informatika  | 15 |
| Informačné a sieťové technológie  | 20 | Inteligentné informačné systémy | 15 |
| Manažment | 20 | Počítačové inžinierstvo | 15 |
| Počítačové inžinierstvo | 15 | Informačný manažment | 15 |
|  | Aplikované sieťové inžinierstvo | 0 |

**Poznámka:**

* povinne voliteľné a výberové predmety si študent vyberá podľa študijných plánov pre akademický rok 2020/2021 zverejnených na stránke **vzdelavanie.uniza.sk** (sekcia Učebné plány):

<https://vzdelavanie.uniza.sk/vzdelavanie/plany.php>

* v prípade otázok kontaktujte prosím: studref@fri.uniza.sk, viliam.lendel@fri.uniza.sk

|  |
| --- |
| Upozorňujeme študentov, aby pristupovali svedomito k procesu výberu povinne voliteľných a výberových predmetov, nakoľko na základe prihlásených počtov študentov na daný predmet sa budú plánovať počty študijných skupín, ktoré sa už v auguste nebudú pridávať. |